ODGOVORI NA PITANJA

vezana uz Poziv na dostavu projektnih prijedloga

*UP.02.3.1.03 „Jačanje poslovanja društvenih poduzetnika – faza I.“*

*4. set*

*Pitanja pristigla na esf.info@mrms.hr od 6. srpnja do 26. srpnja 2019.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
|  | U uputama za prijavitelje stoji da Prijavitelj iz Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati račune za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta. Ukoliko Prijavitelj prethodno navedeno ne dokaže dostavom preslika izdanih računa i izvoda s računa korisnika na kojem su vidljive uplate po izdanim računima, isti se obvezuje izvršiti povrat iznosa od 10% od ukupnih prihvatljivih troškova projekta.*Vezano za navedeno, da li se kao dokaz priznaju i gotovinski računi izdani građanima bez imena kupca, a kao dokaz naplate istih blagajnički izvještaj kroz koji je gotovina uplaćena u blagajnu odnosno izvod po kojem je vidljiv polog gotovog novca po blagajničkom izvještaju?* | Upute za Prijavitelje ne sadrže odredbe o obliku računa kojeg Prijavitelji iz Skupine 2 izdaju za isporučena dobra ili obavljene usluge koje izvrše u sklopu svoje društveno-poduzetničke djelatnosti, temeljem kojeg će se dokazivati uvjet propisan u UzP-u o obvezi izdavanja računa za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta. Stoga je bitno da Prijavitelj, ovisno o svom pravnom obliku i djelatnosti koju obavlja kroz društveno poduzeće, poštuje računovodstvene i knjigovodstvene propise koji ga s obzirom na pravni oblik obvezuju te će se smatrati prihvatljivim svaki dokaz tj. oblik računa i pregled uplata koji su u skladu s knjigovodstvenim i računovodstvenim pravilima koja obvezuju Prijavitelja. |
|  | S obzirom na to da prijavitelji u sklopu Skupine 2. imaju obavezu generirati prihod od društveno-poduzetničke djelatnosti i to minimalno 10% od vrijednosti projekta, da li su isti obavezni označiti i navesti iznos očekivanog neto prihoda na strani 6 Prijavnog obrasca A ili se i na ovaj natječaj primjenjuje izuzetak prema članku 61. Uredbe (EU) br. 1303/2013 Europskog parlamenta i Vijeća koji kaže da se izračun neto prihoda ne primjenjuje na: operacije ili dijelove operacija koje podržava isključivo Europski socijalni fond?  | Prijavitelji Skupine 2 u sklopu ovog PDP-a nisu obavezni naznačiti prihod u iznosu od 10% od ukupne vrijednosti projekta, obzirom da se na navedeni prihod primjenjuje odredba članka 272., stavka 26 e) Uredbe (EU, Euratom) 2018/1046 Europskog parlamenta i Vijeća od 18. srpnja 2018., kojom se mijenja članak 61., stavak 8. Uredbe (EU) br. 1303/2013 Europskog parlamenta i Vijeća od 17. prosinca 2013., na način da se u smislu navedenog izuzetka u članku 61., stavku 8. i potpore male vrijednosti smatraju državnim potporama. |
|  | U odgovorima na pitanja objavljenima na vašim stranicama navodite da se i kod primjene PTO-a za „Ostale troškove projekta“ mora u obrazloženju troška navesti detaljan opis svih troškova koji će se s tih 40% pokrivati, te njihova povezanost s aktivnostima. S obzirom na to da obrazloženje troška ne može imati više od 1000 znakova molimo vas da nam ili omogućite detaljno obrazloženje troška u obrascu B ili da li da samo navodimo vrste troškova (bez detalja oko povezanosti s aktivnostima, visinom troška i obrazloženjem izvora cijene)? | Upute za Prijavitelje u točki 4.5 Korištenje pojednostavljenih troškovnih opcija sadrže relevantne odredbe za prikaz „Ostalih troškova projekta“, za koje vrijedi načelno pravilo da trebaju biti povezani s projektnim aktivnostima. Stoga je u Prijavnom obrascu A ključno jasno naznačiti vrstu troška (npr. određene vrste opreme) i način na koji je taj trošak povezan s određenom projektnom aktivnošću, no nije potrebno navoditi obrazloženje izvora cijene. Napominjemo da je u točki 4.5 Uputa za Prijavitelje propisano: „Tijekom provjera i odobravanja zahtjeva za nadoknadom sredstava neće se vršiti kontrola popratne dokumentacije za navedene ostale prihvatljive troškove projekta izračunate primjenom fiksne stope.“ Usprkos tome, „Korisnik je dužan za vrijeme trajanja ugovora o dodjeli bespovratnih sredstava izvršiti sva plaćanja, poštivati odredbe Pravilnika o prihvatljivosti izdataka u okviru Europskog socijalnog fonda te sve relevantne odredbe nacionalnog i europskog zakonodavstva u smislu troškova i izdataka nastalih prilikom provedbe projekta. Navedeno se može provjeravati prilikom provjere na licu mjesta.“ |
| 3. | Molimo vas informaciju kako se dokazuje društveno poduzetništvo te može li društveni poduzetnik biti udruga koja ima registriranu gospodarsku djelatnost? | Sukladno Uputama za prijavitelje, Prijavitelj Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta, čime se obvezuje kroz odabir obavezne aktivnosti 4. Provedba društveno-poduzetničkih aktivnosti.Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva). |
| 4. | Kod troškova vezanih uz Element 1, Jačanje kapaciteta zaposlenika postojećih društvenih poduzeća kroz programe osposobljavanja i usavršavanja, ciljana skupina jesu zaposleni u društvenim poduzećima. Odnosi li se definicija zaposlenih osoba i na već postojeće zaposlene osobe kod Prijavitelja i na osobe s invaliditetom koje će Prijavitelj u okviru zaposliti? | U Uputama za Prijavitelje, u točki 3.3.2 Režim/vrsta potpore – državne potpore, koje se u sklopu ovog PDP-a dodjeljuju sukladno Uredbi br. 651/2014, opisane su potpore koje se dodjeljuju u okviru ovog PDP-a te ciljane skupine na koje se odnosi pojedina potpora. Tako je za potporu za usavršavanje, na koje se odnosi članak 9. Programa dodjele državnih potpora za razvoj društvenog poduzetništva koji je temeljen na Uredbi br. 651/2014, navedeno da ciljanu skupinu čine isključivo zaposlenici društvenih poduzeća. Sukladno navedenom, potpora za usavršavanje može se koristiti samo za postojeće zaposlenike društvenog poduzeća, ali ne i za novozaposlene osobe u sklopu projekta, odnosno one koji su zaposleni korištenjem potpora za zapošljavanje radnika u nepovoljnom položaju ili potpora za zapošljavanje radnika s invaliditetom, a na koje se odnosi prihvatljiva Aktivnost 3. za Skupinu 1 Prijavitelja, definiranu u točki 3.3.1 Uputa za prijavitelje. |
|  | Kod potpora za nadoknadu dodatnih troškova zapošljavanja radnika s invaliditetom – je li dozvoljeno planiranje troška radnog asistenta za osobu koja se ne zapošljava u okviru projekta, već je postojeći zaposlenik s invaliditetom kod Prijavitelja?  | U Uputama za prijavitelje, točki 3.3.2 Režim/vrsta potpore – državne potpore ,koje se u sklopu ovog PDP-a dodjeljuju sukladno Uredbi br. 651/2014, u tablici u kojoj su navedene ciljane skupine u odnosu na svaku vrstu potpore, navodi se da su ciljana skupina za potporu za nadoknadu dodatnih troškova zapošljavanja radnika s invaliditetom – osobe s invaliditetom (novozaposlene osobe koje u projektnu aktivnost ulaze kao nezaposlene osobe). To znači da se potpora za nadoknadu dodatnih troškova zapošljavanja radnika s invaliditetom, što uključuje i angažiranje radnog asistenta, može koristiti za radnika s invaliditetom zaposlenog u okviru ovog PDP-a korištenjem potpore za zapošljavanja radnika s invaliditetom. |
| 5. | Poduzeće X je društvo s ograničenom odgovornošću koje od 2007. godine djeluje kao društveno poduzeće. Čitavo to vrijeme poduzeće zadovoljava sve kriterije koji su raspisani Strategijom razvoja društvenog poduzetništva u Republici Hrvatskoj jedino što to nema navedeno u temeljnim aktima. Tek u studenom 2018. godine sklapa društveni ugovor gdje su svi ti kriteriji stavljeni unutar ugovora. Interesira nas u koju skupinu društvenih poduzetnika spada poduzeće – postojeći ili novi? | Sukladno Uputama za prijavitelje, u točki 2.1.1 Prihvatljivi Prijavitelji za Skupinu 1, navodi se kako Prijavitelj Skupine 1 mora kao društveni poduzetnik djelovati najmanje godinu dana do dana podnošenja projektne prijave što dokazuje dostavom zadnjeg Godišnjeg financijskog izvješća (za dokazivanje kriterija 2. Strategije), odnosno dostavom Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati upotrebu dobiti (za dokazivanje kriterija 4. Strategije), uz obavezu ispunjavanja svih ostalih kriterija koji su propisani u točkama 2.1.1 i 2.1.2.Prihvatljivi Prijavitelji za Skupinu 2 moraju ispunjavati uvjete prihvatljivosti definirane u točkama 2.1.3 i 2.1.4. U pitanju su pravni entiteti koji tek planiraju ili započeti ili transferirati svoje poslovanje prema društveno poduzetničkim principima.Prijavitelj iz Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati račune za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta. Ukoliko Prijavitelj prethodno navedeno ne dokaže dostavom preslika izdanih računa i izvoda s računa korisnika na kojem su vidljive uplate po izdanim računima, isti se obvezuje izvršiti povrat iznosa od 10% od ukupnih prihvatljivih troškova projekta. Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva). |
| 6. | U Pitanja-i-odgovori\_Jačanje-poslovanja-DP\_2.-set iz odgovora na pitanje br.1 jasno je da „osnivanje novog pravnog subjekta u toku projekta koji bi poslovao po načelima društvenog poduzetništva, nije prihvatljivo.“ Stoga to nije prihvatljiva procedura transformacije udruge u DP.U Pitanja-i-odgovori\_Jačanje-poslovanja-DP\_2.-set iz odgovora na pitanje br.4 stoji: „Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge)“. Što bih protumačio, da naša udruga u svoj statut treba uvrstiti da će poslovati prema društveno-poduzetničkim principima sukladno kriteriju br. 2. Strategije. A to je: „Kriteriji prepoznavanja društvenih poduzetnika2. Društveni poduzetnik obavlja djelatnost proizvodnje i prometa roba, pružanja usluga ili obavlja umjetničku djelatnost kojom se ostvaruje prihod na tržištu, te koja ima povoljan utjecaj na okoliš, doprinosi unapređenju razvoja lokalne zajednice i društva u cjelini.“Dakle, potrebno je da u Statut xx stoji (jer većinu kriterija DP udruga ispunjava formom pravne osobnosti):„xx Udruga gospodarske djelatnosti (Izdavačka djelatnost sukladno posebnom propisu; Prodaja svojih proizvoda na malo izvan prodavaonica sukladno posebnom propisu; Distribucija audiovizualnih djela Udruge.) obavlja poštujući kriterije društvenog poduzetništva, povoljno utječući na okoliš i tako da doprinosi unapređenju razvoja lokalne zajednice te društva u cjelini.“ Je li to točno i prihvatljivo?Zadovoljava li to sve zahtjeve da se u okviru projekta xx udruga smatra društvenim poduzetnikom?Ako to nisu svi zahtjevi, što bi još trebalo napraviti? | Kao Posredničko tijelo razine 1 nismo u mogućnosti odgovarati na pitanja vezana za individualne situacije potencijalnih Prijavitelja.Ono što želimo naglasiti je kako iz dostavljenog statuta ili drugog temeljnog akta (za zadruge i udruge) treba biti vidljivo kako je Prijavitelj Skupine 2 započeo poslovanje u skladu s društveno-poduzetničkim principima sukladno kriteriju 2. Strategije i kako pritom trebaju biti poštivana pravila vezana za izmjenu, odnosno nadopunu statuta ili drugog temeljnog akta. Navedeno treba biti učinjeno do kraja provedbe projekta, dokad je Prijavitelj za Skupinu 2 dužan dostaviti statut ili drugi temeljni akt na uvid Posredničkom tijelu 2 kojim će navedeno i dokazati, a koje u slučaju zaprimanja nepotpunog dokumenta ima pravo tražiti nadopunu te ponovno slanje istog. |
| 7. | Je li komunalno poduzeće, pravnog oblika- trgovačko društvo, a u stopostotnom vlasništvu JLS, prihvatljivi prijavitelj u Skupini 2 ovog poziva? Prema najnovijim izmjenama Poziva, u poglavlju 1.4. Ciljana skupina Skupine 2 definirana je kao pravni subjekti koji žele započeti ili transferirati poslovanje na društveno poduzetništvo sukladno društveno-poduzetničkim načelima definiranim u Strategiji razvoja društvenog poduzetništva RH (2015.-2020.), a 6. načelo glasi: RH, JL( R) S, ili tijelo javne vlasti ne može biti isključivi osnivač društvenog poduzetnika. Dok u poglavlju 2.1.3. Prihvaljivi prijavitelji iz Skupine 2- društveni poduzetnik se definira samo ako zadovoljava kriterij broj 2: Društveni poduzetnik obavlja djelatnost proizvodnje i prometa roba, pružanja usluga ili obavlja umjetničku djelatnost kojom se ostvaruje prihod na tržištu, te koja ima povoljan utjecaj na okoliš, doprinosi unaprjeđenju razvoja lokalne zajednice i društva u cjelini.  |  Sukladno Uputama za Prijavitelje, Prijavitelj za Skupinu 1 mora ispunjavati kriterije broj 2., 4. i 6. propisane Strategijom razvoja društvenog poduzetništva u RH za razdoblje od 2015. do 2020. godine(bez obzira na pravni oblik), dok Prijavitelj za Skupinu 2 (koji može biti samo udruga, zadruga ili trgovačko društvo) do kraja provedbe projekta mora započeti poslovanje sukladno kriteriju broj 2. iz Strategije.Napominjemo kako su uz ispunjavanje navedenih kriterija iz Strategije, svi Prijavitelji dužni ispuniti sve ostale uvjete prihvatljivosti propisane u Uputama za prijavitelje, a ovisno o Skupini Prijavitelja. |
|  | Ukoliko smo prihvatljivi prijavitelji, mora li poduzeće  transferirati cijelo svoje poslovanje u društveno poduzetništvo, ili može samo dio poslovanja u obliku zasebne radne jedinice, odnosno aktivnosti koje planira provoditi u sklopu ovog projekta? | Prijavitelj za Skupinu 2 mora do kraja provedbe projekta kroz dostavu statuta ili drugog temeljnog akta dokazati da je uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / odnosno, dostavi ovjerenu Odluku o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva). Također, Prijavitelj Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta, čime se obvezuje kroz odabir obavezne aktivnosti 4. Provedba društveno-poduzetničkih aktivnosti. |
| 8. | Ako imamo registriranu gospodarsku djelatnost kojom dosad nismo ostvarili financijsku korist ili jesmo ali zanemarivo malu,  jesmo li mi „ postojeći društveni poduzetnik“ ?  U prijavi na natječaj željeli bismo se prijaviti pod 2. Skupinu iz razloga što nismo ni blizu ostvarili dovoljno veliki prihod da sami osiguramo sredstva potrebna za provedbu projekta iz skupine 1. | Sukladno Uputama za Prijavitelje, Prijavitelj za Skupinu 1 mora ispunjavati kriterije broj 2., 4. i 6. propisane Strategijom razvoja društvenog poduzetništva u RH za razdoblje od 2015. do 2020. godine (bez obzira na pravni oblik), dok Prijavitelj za Skupinu 2 (koji može biti samo udruga, zadruga ili trgovačko društvo) do kraja provedbe projekta mora započeti poslovanje sukladno kriteriju broj 2. iz Strategije.Napominjemo kako su uz ispunjavanje navedenih kriterija iz Strategije, svi Prijavitelji dužni ispuniti sve ostale uvjete prihvatljivosti propisane u Uputama za prijavitelje, a ovisno o Skupini Prijavitelja. |
| 9. | Smijemo li mi u našem projektu zaposliti već zaposlene, samozaposlene te nezaposlene, ali da nisu na burzi ili se isključivo mora zapošljavati nezaposlene ljude koji su na burzi te trajno nezaposlene? Početni tim nam ne zadovoljava kriterije nezaposlenih, ali bi nakon par mjeseci rada zaposlili nezaposlene u nepovoljnom položaju. | Sukladno Uputama za prijavitelje, odnosno točki 3.3.1, kao prihvatljiva aktivnost za Skupinu 1 Prijavitelja se navode nova zapošljavanja u postojećim društvenim poduzećima/društvenim poduzetnicima (Aktivnost 3.). Zapošljavati se mogu isključivo osobe koje u projektnu aktivnost ulaze u statusu nezaposlene osobe, odnosno novi zaposlenik postojećeg društvenog poduzeća ne može biti već zaposlena osoba koja će sada promijeniti posao.Što se tiče Skupine 2, u sklopu prihvatljive Aktivnost 4. . Provedba društveno-poduzetničkih aktivnosti kao prihvatljiva podaktivnost se navodi i novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta s naglaskom da ukupni troškovi njihovih plaća ne smiju biti veći od 50% ukupnog iznosa projekta.Također, napominjemo kako su u Uputama za prijavitelje, od 15. do 19. str. navedeni dokazni materijali za ciljane skupine, odnosno prihvatljive sudionike aktivnosti za obje Skupine Prijavitelja. |